Póvoa de Lanhoso

Póvoa de Lanhoso estas portugala urbeto en la subregiono Ave, apartenanta al la Norda regiono en la centro de la Distrikto Braga, kun ĉirkaŭ 5 623 loĝantoj (2021). 

Ĝi estas sidejo de la municipo Póvoa de Lanhoso kun 134,65 km² kaj 21 787  loĝantoj (2021), subdividita en 22 fregezioj. La municipo limas norde kun Amares, oriente kun Vieira do Minho, sude kun Fafe kaj kun Guimarães kaj okcidente kun Braga.

La punkto plej alta de la municipo estas en la Alto São Mamede, je 743 metroj de altitudo, en la fregezio Frades. 

Historio
eta|maldekstre|280ra|Kastelo de Lanhoso.
Arkeologiaj restaĵoj pri la origino de la loĝado de tiu tero kondukas al Neolitiko, al Bronzepoko kaj al Ferepoko. Menhiroj, mamoas, rokgravuraĵoj, neolitikaj nekropoloj, romiaj setlejoj, kastrumoj, krom tre diversaj iloj el koto, fero kaj aliaj metaloj, estas atestiloj de la homa loĝado en la regiono. Ankaŭ la Romia Imperio lasis restaĵojn. 

Ĉe la alirejo al enorma granita rokego, dur kiu estas la kastelo de Lanhoso, estas kastrumo, kiu poste estis okupita de romianoj, sed kiu datiĝas el la Kuprepoko. Suevoj, islamanoj kaj aliaj historiaj popolmigroj okazis kaj ŝanĝis la homan aspekton de la areo, eĉ ĝis la moderna epoko, en la komenco de la 19-a jarcento, okaze de la francaj invadoj. 

La kastelo de Lanhoso havas altan historian valoron, kaj la loko kie laŭlegende D. Afonso Henriques kaptis sian patrinon, Dona Teresa. La reĝo D. Denizo la 1-a aprobis foruon por Terras de Lanhoso la 25an de Setembro 1292, kaj la foruon renovigis la reĝo D. Manuelo la 1-a en la 4a de Januaro 1514.

Tiuloke printempe 1846 startis popola revolucio nomita de Maria da Fonte, el malakcepto de nova leĝo kiu malpermesis pro santialoj enterigon de mortintoj ene de preĝejoj, kaj ankaŭ malakcepto de rekrutado; la ribelo etendiĝis al aliaj lokoj de la lando, kaj rezultis en ŝanĝoj de registaroj, ĉiam ene de la sektoroj de liberaloj. 

Laŭlonge de la 20-a jarcento la loĝantaro malrapide kreskis el 17 000 en la jarcentkomenco ĝis nunaj 21 000.

 Fregezioj 
maldekstre|eta|230ra
La municipo Póvoa de Lanhoso havas la jenajn fregeziojn:

 Águas Santas e Moure
 Calvos e Frades
 Campos e Louredo
 Covelas
 Esperança e Brunhais
 Ferreiros
 Fonte Arcada e Oliveira
 Galegos
 Garfe
 Geraz do Minho
 Lanhoso
 Monsul
 Póvoa de Lanhoso
 Rendufinho
 Santo Emilião
 São João de Rei
 Serzedelo
 Sobradelo da Goma
 Taíde
 Travassos
 Verim, Friande e Ajude
 Vilela

Vidindaĵoj
 Kastelo de Lanhoso
 Ponto de Mem Gutierres
 Monaĥejo de Fonte Arcada
 Muzeo de Oro
 Villa Beatriz, kun "brazilana" domego kaj ĝardenoj
 Domego Casa da Botica
 Preĝejo de Fontarcada 
 Roka Sanktejo de Garfe
 Pilorioj de Monsul kaj Lanhoso
 Preĝejo de São João de Rei

Bildoj

 Eksteraj ligiloj 

 Municipo da Póvoa de Lanhoso
 Póvoa de Lanhoso On-Line



Kategorio:Urboj de Portugalio
Kategorio:Distrikto Braga